बहन लक्ष्मी की आत्महत्या की जांच जल्द करो
ब्रह्माकुमारी आश्रम में बहन लक्ष्मी ने 27 अक्टूबर को आत्महत्या कर ली थी। मामले के दो माह बाद भी पुलिस आत्महत्या के कारणों का पता नहीं लगा सकी है। जांच में ढिलाई से नाराज परिजन व समाजजन सोमवार को पुलिस थाने पहुंचे और उन्होंने जांच जल्द पूरी करने की मांग की। नाराज परिजनाें का कहना था अब तक परिवार के सदस्यों के बयान तक नहीं लिए। लक्ष्मी मूल रूप से महेश्वर नि. थी व चार साल से ब्रह्माकुमारी विवि आश्रम बदनावर में रहती थी।
लक्ष्मी के पिता कैलाश, माता कलाबाई व बहन पार्वती ने बताया लक्ष्मी की जहर खाने से मौत होने की सूचना 27 अक्टूबर को मिली थी। मामले की सूक्ष्म जांच को लेकर 4 नवंबर को सांसद, कलेक्टर, एसपी को भी आवेदन दे चुके हैं लेकिन अब तक कोई कार्रवाई नहीं हुई। पुलिस की जांच कहां तक पहुंची, यह जानने के लिए परिजन सोमवार को बदनावर थाने आए थे। नाराज परिजनों को देख पुलिस ने लक्ष्मी के पिता के बयान लिए हैं। अहिर समाज तहसील अध्यक्ष व पार्षद भीमसिंह वर्मा, नगर अध्यक्ष रमेश वर्मा व सामाजिक कार्यकर्ता रमेश सिह्ना ने बताया जल्द जांच पूरी करने की मांग की है।
पिता के बयान हुए हैं
मर्ग कायम किया जा चुका है। मामला जांच में है। माता के बयान घटना वाले दिन ही ले लिए थे। पिता के बयान आज हुए हैं। जांच में किसी प्रकार की शिथिलता नहीं बरती जा रही है। सुनील गुप्ता, टीआई, बदनावर
क्या था मामला
बड़ी चौपाटी के पास ब्रम्हाकुमारी विवि आश्रम में 27 अक्टूबर को महेश्वर की मूल निवासी बहन लक्ष्मी ने जहरीला पदार्थ खा लिया था और कमरा बंद कर लिया था। आश्रम पर ऊपरी मंजिल का काम चल रहा था, मुख्य बहन रेखा नीचे आईं तो दरवाजा बंद देखकर आवाज लगाई। दरवाजा खालने पर लक्ष्मी गंभीरावस्था में मिली। उसे तत्काल सरकारी अस्पताल ले जाया गया। जहां इलाज के दौरान लक्ष्मी की मौत हो गई। सूचना मिलने पर परिजन भी बदनावर पहुंचे।
बदनावर. मृतका के परिजन के बयान लेते पुलिस आधिकारी।
कार्रवाई की मांग
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva